123.159 REGOLI DWAR TNAQQIS GĦAL ĦADDIEMA MATURI L-AVVIŻ LEGALI 180 tal-2014, kif emendat bl-Att XXVII tal-2016. L-AVVIŻ LEGALI 180 tal-2014, kif emendat bl-Att XXVII tal-2016. 1. Titolu u bidu fis-seħħ. (1) It-titolu ta’ dawn ir-regoli hu r-Regoli dwar Tnaqqis għal Ħaddiema Maturi. (2) Dawn ir-regoli għandhom jidħlu fis-seħħ mis-sena ta’ stima 2015, fir-rigward ta’ persuni impjegatinhar jew wara l-1 ta’ Jannar 2014. Tifsir. Emendat: XXVII.2016.6. 2. F’dawn ir-regoli, kemm-il darba r-rabta tal-kliem ma tkunx teħtieġ xort’oħra- " impjegat kwalifikanti " tfisser persuna li l-età tagħha hija bejn 45 u 65 sena u li isimha jidher fuq ir-reġistru ta’ niesqiegħda (Taqsimiet 1 u 2) u li ilha fuq tali reġistru għal mill-inqas is-6 xhur preċedenti, kif stabbilit minn Job splus; "persuna kwalifikanti " tfisser persuna li timpjega "impjegat kwalifikanti", kif approvat minn Job splus; " taħriġ " tfisser programm ta’ taħriġ li jsir barra mil-lant tax-xogħol, jew li jsir fuq il-lant tax-xogħol iżda esternalizzat lil terzi persuni, wara monitoraġġ u approvazzjoni minn Job splus. 3. Tnaqqis permess. (1) Meta persuna kwalifikanti tipprovdi impjieg lil impjegat kwalifikanti fis-sena ta’ qabel is-sena ta’ stima, tnaqqis ekwivalenti għal €5,800 fis-sena huwa permess kontra d-dħul taxxabbli tal-imsemmija persuna kwalifikanti matul l-ewwel sentejn li jkun qed jipprovdi impjieg lil impjegat kwalifikanti: Iżda, meta l-impjegat ma jkunx impjegat għal sena sħiħa matul is-sena ta’ stima, it-tnaqqis ikun permess prorata. Is-sentejn tnaqqis jibdew mill-ewwel ġurnata tal-impjieg, u, sakemm l-impjegat jibqa’ f’tali impjieg, persuna kwalifikanti tibbenefika minn tnaqqis ekwivalenti għal €11,600 meta jgħaddu l-imsemmija sentejn: Iżda wkoll, sa fejn dan it-tnaqqis ma jkunx kollu paċut mad-dħul tal-persuna kwalifikanti għas-sena li matulha l-persuna tkun intitolata għal tnaqqis, dak it-tnaqqis għandu jinġieb ’il quddiem u ssir it-tpaċija tiegħu kontra dħul tas-snin sussegwenti suċċessivament: Iżda wkoll, meta l-persuna kwalifikanti hija individwu, sakemm dan it-tnaqqis ma jkunx kollu paċut kontra d-dħul ta’ tali individwu jew il-konjuġi tiegħu, fejn applikabbli, għas-sena imsemmija, dak it-tnaqqis għandu jinġieb ’il quddiem u paċut kontra d-dħul tas-snin sussegwenti suċċessivament. (2) It-tnaqqis huwa permess biss meta l-persuna kwalifikanti ma tibbenefikax minn tnaqqis, kreditu ta’ taxxa, jew kull forma oħra ta’ assistenza fir-rigward tal-imsemmi impjieg mingħand il-Gvern jew entità oħra tal-Gvern. 4. Tnaqqis għat-taħriġ. Meta persuna kwalifikanti tipprovdi impjieg lil impjegat kwalifikanti fis-sena ta’ qabel is-sena ta’ stima, tnaqqis ekwivalenti għal 50 % tal-ispejjes magħmula fit-taħriġ tal-impjegat kwalifikanti (sa massimu ta’ €400) għandu jkun permess kontra d-dħul taxxabbli tal-persuna kwalifikanti.